《别辜端敬给谏》
明代·谢宗鍹

大江东去悠，暮潮千里平。怨别柳花飞，对酒北固明。

伊昔洽心许，早达飞华缨。抗怀振颓流，气与秋旻横。

横尘暗东国，荼毒被氓萌。上天未悔祸，罪已轸皇情。

献纳当有筹，如何阻孤征。眷阙方子牟，倦游类长卿。

出处本殊辙，运命谁能争。卑伏束壮士，枥马蜷局鸣。

坐抚方徂时，俛仰空复情。岐路各踌蹰，离魂今夕惊。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。